รีวิวนี้ต้องขอขอบพระคุณ Wongnai.com ที่ให้รางวัล "Review / Photo of the day" จากกิจกรรมของเว็บ Wongnai.com ทำให้ผมได้ไปทานร้านนี้และเอารีวิวมาฝาก

มาเริ่มที่ บะหมี่เกี๊ยวกุ้ง ปู หมูแดง เห็ดหอม เพิ่มไข่ มาในชามแบบพอดีอิ่ม เส้นบะหมี่ของเค้าดีจริงๆยอมรับ เหนียวนุ่มลิ้น เด้งสู้ฟัน สาวเส้นอย่างสนุกสนานอร่อย น้ำซุปรสชาดดี เกี๋ยวกุ้งบะละฮึ่มตัวใหญ่กัดไปเจอกุ้งเน้นๆ โรยเนื้อปูแบบพอประมาณ หมูแดงอันนี้พื้นๆงั้นๆ ไข่ต้มได้สวยงามน่ากินอยู่ เทียบราคาบวกไข่ ร้อยนิดๆ แพงไป แต่อย่างว่าร้านเค้ามีดาราไปกินกันเยอะก็ธรรมดาที่ราคาต้องสูง แต่ผมให้ไม่คุ้มค่าตัว 

เมนูถัดมาเป็นข้าวหมูแดง ในจานประกอบไปด้วยหมูแดง หมูกรอบ กุนเชียง ไข่ 1 เสี้ยว ราคาจานละ 45 บาท สมเหตุสมผลอยู่นะเทียบกับปริมาณ โดยเฉพาะหมูกรอบอันนี้โดนใจแห้งและกรอบสมชื่อ กุนเชียงพอได้ แต่อย่างอื่นห่วยว่ากันตรงๆ น้ำราดงั้นๆ หมูแดงรสชาดยังกะหมูแดงหมักผงโลโบ 

เครื่องดื่มก็มีหลากหลายน้ำสมุนไพรมีให้เลือกมากมายดับกระหายได้เป็นอย่างดี ข้อดีของร้านนี้อาหารมาไว รอไม่นานไม่มีโมโหหิวแน่นอน

ต้องขอประทานอภัยหากรีวิวของผมมันใช้คำพูดแรง แต่ผมเน้นตรงๆอร่อยว่าอร่อย ไม่อร่อยมีด่า ไม่สนดารา ไม่ลิ้นจรเข้ ไม่ตามกระแสที่เค้าว่าอร่อยก็อร่อยตามกันไป ไม่งั้นรีวิวก็ไม่มีประโยชน์ถ้าเราจะอวยกันอย่างเดียว อ่ะทั้งนี้ทั้งนั้นอย่าเพิ่งเชื่อผมไปชิมกันเองร้านนี้มีหลายสาขา เวลาเปิดปิดโทรไปสอบถามกัน
1. สาขา สีลม (ศาลาแดง) 02-6320-320
2. สาขา บางแค (ระหว่างเพชรเกษม 43-45) 02-801-2151
3. สาขา เดอะมอลล์งามวงศ์วาน (ชั้น 5) 081-733-2008
4. สาขา เดอะไนน์ พระรามเก้า (ชั้น 2) 02-318-3039
5. สาขา ซอยอารีย์ (พหลฯ 7-ปากซอยอารีย์ 1) 02-619-7981
6. สาขา ถนนกัลปพฤกษ์ (ฝั่งขาออก-ระหว่างร้านปังฟู กับ ร้านส้มตำพอใจ) 02-415-9190 

"อย่าเพิ่งเชื่อในสิ่งที่คนอื่นบอก อย่าเชื่อกับดาราที่แปะอยู่ข้างกำแพง ลิ้นคุณเท่านั้นที่จะกำหนดว่าอร่อยหรือไม่เท่านั้น นี่คือวิถีของนักชิมอาหาร" ทั้งหมดทั้งมวลนี้ คุณย่าไม่ได้กล่าวไว้ เพราะคุณย่าตายแล้ว (พี่เทพ เทนโด) 